એક દિવસ કિક્કુને પગમાં કાંટો વાગ્યો. કાંટો સરખો નીકળ્યો નહીં એટલે પગ સૂઝી ગયો. કાયમ ખિસકોલીને ચીડવતો કિક્કુ હવે પોતે જ ખોડંગાતો ચાલવા માંડયો. બીજાં પ્રાણીઓ હવે કિક્કુને ચીડવવા લાગ્યાં. જોકે, આ બધાંને ખિસકોલીએ વાર્યાં. તે બોલી, “તમને કાંટો વાગે તો દુખે છે એમ એને પણ દુખતું હશેને, એમ ખોટું ચીડવો નહીં.” કિક્કુએ ખિસકોલીનો આભાર માન્યો અને પોતાની હરકતો બદલ માફી પણ માગી. ધીમે ધીમે બેઉની પાકી દોસ્તી થઈ ગઈ. રોજેરોજ થોડું થોડું ખોતરીને કિક્કુનો કાંટો પણ નીકળી ગયો.